NaiveNeuron/SloPal huggingface dataset:
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 138, za 40, proti 12, zdržalo sa 86. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 89 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa školský zákon (tlač 1713). Opäť prosím poslanca Sopka, aby hlasovanie uviedol. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1713.]
A. Belousovová, podpredsedníčka NR SR: (2008-02-05):
Teraz dávam slovo spravodajcovi, ktorého určilo navrhnutý gestorský výbor, výbor pre hospodársku politiku, pánovi poslancovi Miroslavovi Kotianovi. Nech sa  páči, máte slovo.
Grausová, Natália, poslankyňa NR SR (2017-11-29):
Ďakujem za slovo. Pani poslankyňa Cigániková, ja by som sa dotkla toho, tej vety, že štát nie je dobrý vlastník. Viete, v prvom rade by sme sa mali snažiť, aby ten štát dobrým vlastníkom a hospodárom bol. Od toho sme tu, aby sme na to dbali a aby sme robili také zákony, aby štát bol tým dobrým vlastníkom. Štát má byť dobrý vlastník a štát môže byť aj dobrým vlastníkom. Vďaka.
Jurzyca, Eugen, poslanec NR SR (2018-05-17):
Ďakujem pekne za slovo. Podľa mňa veľmi dobré vystúpenie. Možno by som podčiarkol ten pohľad aj smerom dopredu, teda nielen ten, ktorý hovorí, aké veľké problémy slovenská spoločnosť má, ale aj to, že nereaguje na ne vláda, tak ako by mala, a dôkazom je práve to, že po reštrukturalizácii vlády sa neprijalo iné programové vyhlásenie vlády, ktoré by už reagovalo na tie problémy, ktoré vybublali, ktoré sú evidentné. Zopakujem, tie problémy s rozdeľovaním agrodotácií napríklad, to je, to je katastrofa, to ani nie je možné, že v 21. storočí sa ľudia musia biť o svoj majetok. Nechce sa mi ani veriť. Je to tak, ako keby prišiel niekto do priemyselnej firmy cudzieho majiteľa a začal si tam vyrábať vlastné výrobky a ešte by si vypýtal dotácie na takúto výrobu. Evidentný problém. Reakcia neprišla, mohla prísť v programovom vyhlásení, mala prísť v programovom vyhlásení vlády. A nielen na agrodotácie a klientelizmus všeobecne, ale aj na iné oblasti. Predsa od rozpočtovej rady vieme, že nám narástla, medziročne sa znížila udržateľnosť verejných financií, vieme o problémoch v školstve, v zdravotníctve, v súdnictve, tam nikde vláda, nová vláda nezareagovala. Znamená to, že nemá predstavu ako riešiť tieto problémy.
Müllerová Emília, poslankyňa NR SR (2012-07-25):
...zákon schváliť.
Hlina, Alojz, poslanec NR SR (2013-12-16):
Ďakujem veľmi pekne, vážený pán predsedajúci. Len znova krátko. Oceňujem kolegov, že teda vo faktických sme sa zladili aj v tom, že je to na mieste. Môžme o rozsahu debatovať. Pravda však bude taká, pán Přidal, že SMER zmietne tento zákon zo stola. A my sa o ňom ešte budeme rozprávať inokedy a ja ho budem predkladať, lebo je namieste. A som rád, že to prepotvrdzujeme. A dokonca v tom, ako ho budeme predkladať, verím, že raz nájdeme oporu aj v laviciach, kde sedia naši kolegovia, ktorých teraz Paľo Zajac nespomenul vo svojej reči, ale sú medzi nami a sú platnou súčasťou, kolegovia z MOST-u-HÍD. Takže naozaj to je mimoriadne dôležité, že dajú sa aj tieto veci tak odôvodniť a tak uznať, aby sme zbytočne nejatrili rany, tak to poviem. Môžme o tom rozsahu rozprávať. Pre túto chvíľu ja dám ten odkaz znova voličom, bývalým voličom SNS, že, vážení, budete mať jednoznačný dôkaz dneska o sedemnástej, ak sa bude hlasovať, lebo tu už neviem, či sa hlasuje, či nie. (Reakcie z pléna.) Nehlasuje? Viete, tu už ani nehlasujeme. (Výkrik v sále: Zajtra o jedenástej hlasujeme.) No však, viete, vždycky si predseda udobrí všetkých poslancov tým, že zruší hlasovanie. To už môže urobiť čo chce, ale keď zruší hlasovanie, tak všetci ho začnú milovať, lebo to je priepustka domov. Takže dobre, nie dneska o sedemnástej, ale zajtra o jedenástej sa, vážení voliči, dozviete, ako SMER-u záleží aj s skrz takýto zákon, ktorý, ako vidíte, bol prepotvrdený prierezovo. Dá sa povedať, že má svoje miesto. O rozsahu môžme diskutovať. A SMER vám dokáže, ako vám, ako mu záleží skutočne na tejto krajine aj na tomto zákone. Ďakujem pekne.
P. Paška, predseda NR SR: (2006-12-05):
(Hlasovanie.) Prítomných 145, za 83, proti 58, zdržali sa 3, nehlasoval 1. Konštatujem, že sme môj návrh odsúhlasili. Vážené pani poslankyne, vážení páni poslanci, pristúpime teraz k rokovaniu o programe 6. schôdze rokovaním o návrhu na zmeny v zložení výborov Národnej rady Slovenskej republiky . Je to návrh, ktorý ste dostali ako tlač číslo 158. Bol vypracovaný na základe návrhu poslancov, členov poslaneckého klubu za stranu SMER – sociálna demokracia. (Reakcia z pléna.) My sme o programe ako o celku hlasovali, pán poslanec. Pani poslankyne, páni poslanci, mám síce 49 rokov, primeranú nejakú stratu pamäti, ale skúsme, aby sme ten čas venovali efektívne tomu, načo sme sem prišli a začo sme platení. Hlasovali sme o týchto veciach. Poďme sa sústrediť na program. Ešte raz. Budeme rokovať o návrhu na zmeny v zložení výborov Národnej rady Slovenskej republiky. Je to tlač 158. Vypracoval ho klub SMER-u – sociálnej demokracie. Otváram rozpravu o tomto bode programu. Písomne som nedostal žiadnu prihlášku. Pýtam sa, či chce niekto ústne? Končím možnosť sa prihlásiť do rozpravy a vyhlasujem rozpravu za skončenú. Pristúpime k hlasovaniu. Nakoľko podľa príslušných ustanovení zákona o rokovacom poriadku nie je v tomto prípade ustanovená tajná voľba, podávam návrh, aby sme hlasovali verejne jedným hlasovaním. Je všeobecný súhlas? (Všeobecný súhlas.) Ďakujem veľmi pekne. Konečne sme sa na niečom zhodli. Takže budeme hlasovať verejne jedným hlasovaním. Dávam hlasovať o návrhu na zmeny v zložení výborov Národnej rady Slovenskej republiky, tak ako sú uvedené v tlači 158. Prezentujeme sa a hlasujeme. (Hlasovanie.) 143 prítomných, 123 za, 9 bolo proti, 10 sa zdržalo, 1 nehlasoval. Konštatujem, že Národná rada schválila návrh na zmeny v zložení výborov Národnej rady Slovenskej republiky . Dámy a páni, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 83. Spoločná správa výborov je tlač 83a. Pán minister financií, poprosím vás, aby ste odôvodnili vládny návrh zákona. (Ruch v sále.)
Hort, Milan, podpredseda NR SR (2010-12-03):
Pán poslanec, prepáčte na chvíľu. Poprosím všetkých, ktorí si majú čo povedať iné ako k rozpočtu, aby to urobili mimo rokovaciu sálu. Ďakujem pekne. Nech sa páči, pokračujte.
Laššáková, Jana, podpredsedníčka NR SR (2012-12-05):
Chce zaujať k rozprave stanovisko spravodajkyňa? (Reakcia spravodajkyne.) Nie. Prerušujem rokovanie o tomto bode programu. A ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. Vládny návrh je pod tlačou 223, spoločná správa výborov má tlač 223a. Opäť odovzdávam slovo ministrovi školstva Dušanovi Čaplovičovi, aby vládny návrh zákona odôvodnil. Nech sa páči, pán minister.
Danko, Andrej, predseda NR SR (2017-04-04):
Prosím, prezentujme sa, hlasujeme. (Hlasovanie.) Prítomných 145 poslancov, za 81, proti 63, zdržal sa 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Pokračujeme v rokovaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov . Vládny návrh zákona je uverejnený ako tlač 493. Návrh na jeho pridelenie na prerokovanie výborom je v rozhodnutí č. 505. Prosím ministra hospodárstva Slovenskej republiky Petra Žigu, aby návrh zákona uviedol.
Tomáš, Erik, poslanec NR SR (2017-11-28):
Pán poslanec Dostál, ja sa len pridám k našim alebo k mojim kolegom z parlamentu. Desať minút, desať minút prázdnych rečí, skáčete tu ako taký bojazlivý skautík okolo ohňa, aby ste ho nemuseli preskočiť a popáliť si riťku, tak rovno povedzte, že chcete zvýšiť ten plat o tisíc euro a nevyhovárajte sa na žiadnu procedúru a nič podobné. Ste chamtiví, chcete vyššie platy, strana SMER – sociálna demokracia od roku 2008, kedy prišla s touto iniciatívou, na tej iniciatíve trvať bude.
Kollár, Boris, predseda NR SR (2022-04-28):
S ďalšou faktickou poznámkou vystúpi pán poslanec Fico.
Šeliga, Juraj, podpredseda NR SR (2020-07-24):
Pán minister...
P. Paška, predseda NR SR: (2010-06-10):
(Hlasovanie.) 114 prítomných, 112 bolo za, 1 bol proti, 1 sa zdržal. Konštatujem, že sme schválili vládny návrh novely zákona č. 333/2004 Z. z. o voľbách do Národnej rady a zákona č. 85/2005 Z. z. o politických stranách a politických hnutiach. Budeme teraz hlasovať v druhom čítaní o vládnom návrhu zákona o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou (tlač 1549). Pán poslanec Lebocký uvedie hlasovanie.
Blaha, Ľuboš, podpredseda NR SR (2023-12-13):
Pani poslankyňa Irena Bihariová, nech sa páči.
Hrnčiar, Andrej, podpredseda NR SR (2016-10-25):
Pán poslanec Viskupič.
Paška, Pavol, predseda NR SR (2012-10-25):
(Hlasovanie.) 142 prítomných, 16 bolo za, 23 proti, 101 sa zdržalo, 2 nehlasovali. Tento návrh sme neschválili.
Gašpar, Tibor, podpredseda NR SR (2024-09-17):
Ďakujem, pán poslanec. Reagovať bude ešte pán poslanec Spišiak. Nech sa páči.
Grendel, Gábor, podpredseda NR SR (2021-01-13):
S reakciou na faktické poznámky pani poslankyňa Bittó Cigániková.
P. Paška, predseda NR SR: (2010-03-09):
(Hlasovanie.) 127 prítomných, 124 bolo za, 2 sa zdržali, 1 nehlasoval. Schválili sme vládny návrh zákona o zahraničnej službe. Ďakujem pekne kolegyne, kolegovia. Odhlasovali sme všetky prerokované body. Vyhlasujem kratučkú prestávku a po prestávke budeme pokračovať prvým čítaním o vládnom návrhu zákona, ktorý prerokovávame v skrátenom legislatívnom konaní. (Hlasy v sále.) Ešte, prepáčte, pán predseda výboru Novotný.
V. Veteška, podpredseda NR SR: (2004-06-24):
Končím rozpravu. Pán minister už nechce vystúpiť. Spravodajca nechce vystúpiť. Takže prerušujem rokovanie o tomto bode programu. Hlasovať budeme v súlade s programom práce. Nasleduje druhé čítanie o vládnom návrhu zákona o Úradnom vestníku Európskej únie . Vládny návrh zákona ste dostali pred prvým čítaním ako tlač 655, spoločnú správu máte ako tlač 655a. Prosím podpredsedu vlády a ministra spravodlivosti Slovenskej republiky pána Daniela Lipšica, aby vládny návrh zákona odôvodnil.
P. Hrušovský, predseda NR SR: (2005-11-09):
(Hlasovanie.) 133 prítomných, 127 za, 1 proti, 2 sa zdržali, 3 nehlasovali. Návrh sme schválili. Ďakujem pánovi poslancovi. Poprosím teraz pani poslankyňu Demeterovú, aby z poverenia výboru pre európske záležitosti predložila návrh uznesenia k správe o prvom roku členstva Slovenskej republiky v Európskej únii. (Hlasovanie o Súhrnnej správe o prvom roku členstva Slovenskej republiky v Európskej únii 1. 5. 2004 – 30. 4. 2005 , tlač 1328.) M. Demeterová, poslankyňa: Pán predseda, prosím, dajte hlasovať o tom, že Národná rada Slovenskej republiky berie uvedenú správu na vedomie.
Martvoň, Anton, poslanec NR SR (2014-01-29):
Ďakujem pekne. Pani poslankyňa Nicholsonová, dovoľte, aby som vás upozornil na jeden prípad, že niečo obdobné, ale nie možno tak mediálne pertraktované, ste mali aj v čase vašej vlády, keď ste boli štátna tajomníčka, konkrétne 20. december 2011, kedy televízia JOJ poukázala na päť mladých rómskych detí, ktoré boli teda zbité na okresnom riaditeľstve, bolo to, v podstate išlo o mladistvých v obci, teda o osoby z obce Brezina. A udialo sa to v oblasti Košíc. Dá sa povedať, a moji kolegovia poslanci, keďže ja som vtedy v parlamente nebol, proste plne akceptovali vysvetlenie krajskej, teda hovorkyne Krajského riaditeľstva Policajného zboru, že údajne obvinenie, že deti boli bité obuškom po hlave a po kolenách, len aby sa priznali, zo strany policajtov, bolo odstúpené na inšpekciu a inšpekcia to vyhodnotila, že proste nie je to pravda, alebo nič také sa nestalo. My sme to plne akceptovali, teda strana SMER, a nikto z toho nevytĺkal politický kapitál. Dokonca paradoxne v tom čase už bola zvolená za ombudsmanku aj pani Dubovcová, ktorá bola zvolená 13. decembra, keďže incident sa udial už 20., teda potom následne o sedem dní, a funkčné obdobie jej začalo plynúť síce od marca 2012, ale dá sa povedať, v tom čase, keď sa stal tento incident, tiež na to nepoukazovala a plne akceptovala vysvetlenie inšpekcie. Preto sa pýtam, prečo sa teraz neakceptuje vysvetlenie inšpekcie ministerstva vnútra, ktorá to prešetrila? A prečo vlastne v tom čase nikto sa z vás tomu nevenoval, čo ste boli vo vláde, a teraz sa venujete niečomu, čo inšpekcia podobne vyhodnotila, že je to v súlade, alebo postup bol v súlade so zákonom? Toľko z mojej strany.
Bugár, Béla, podpredseda NR SR (2019-09-18):
Pán poslanec Blanár, môžte reagovať na faktickú.
Grendel, Gábor, podpredseda NR SR (2020-07-23):
Pán poslanec Vons.
Cigániková, Jana, poslankyňa NR SR (2020-05-13):
Tým sme vyčerpali hlasovanie o všetkých pozmeňujúcich návrhoch zo spoločnej správy. Pán predseda, sme v treťom čítaní, otvorte, prosím, rozpravu.
J. Laššáková, poslankyňa: (2004-03-11):
Z ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, vyplýva pre vládu Slovenskej republiky povinnosť predkladať polročne písomnú informáciu, ktorá musí obsahovať zoznam vydaných aproximačných nariadení v uplynulom období, zámer a zodpovedajúci prehľad týchto právnych predpisov na najbližší polrok. Ústavný zákon č. 90/2001 Z. z., ktorým sa mení a dopĺňa Ústava Slovenskej republiky č. 460/1992 Zb., v čl. 120 ods. 2 zmocňuje vládu Slovenskej republiky vydávať nariadenia vlády na vykonanie Európskej dohody o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na strane druhej. Následne zákon č. 19/2002 Z. z. vymedzil oblasti, v ktorých vláda môže nariadenia vydávať. Ustanovil niektoré osobitné podmienky ich vydávania a kontrolný mechanizmus. Povinnosť vlády informovať Národnú radu Slovenskej republiky je súčasťou kontrolného mechanizmu parlamentu. Podľa § 4 ods. 3 citovaného zákona Národná rada môže po prerokovaní požiadať vládu Slovenskej republiky, aby právnu úpravu navrhovanú vo forme aproximačného nariadenia predložila ako vládny návrh zákona. Podľa Plánu legislatívnych úloh vlády Slovenskej republiky na rok 2003 malo byť v II. polroku predložených do legislatívneho procesu 46 aproximačných nariadení. V súlade s uvedeným bolo predložených 42 a nad rámec ďalších 48 nariadení. Väčšinou upravovali podmienky technického charakteru. Možno konštatovať, že úloha bola v hodnotenom období splnená. V I. polroku tohto roku by mala vláda prerokovať 7 aproximačných nariadení, čo sa však môže priebežne meniť podľa aktuálnych potrieb. Ústavnoprávny výbor prerokoval predmetnú informáciu 18. februára 2004 na svojej 52. schôdzi a uznesením č. 415 odporúča Národnej rade informáciu vziať na vedomie. Skončila som, pán predseda, prosím, otvorte rozpravu.
Grendel, Gábor, podpredseda NR SR (2021-06-18):
Prezentujeme sa a hlasujme. (Hlasovanie.) Prítomných 118 poslancov, za 84, proti nikto, zdržalo sa 34, hlasovali všetci prítomní. Konštatujem, že sme schválili návrh novely zákona o spotrebnej dani z minerálneho oleja. To bolo posledné hlasovanie. Ešte sme tu mali procedurálny návrh od pani poslankyne Žitňanskej.
Laššáková, Jana, podpredsedníčka NR SR (2014-07-04):
S reakciou pán poslanec Kaník, nech sa páči.
Laurenčík, Milan, podpredseda NR SR (2021-06-23):
Poslednú faktickú poznámku k tomuto príspevku má pani poslankyňa Magdaléna Sulanová, nech sa páči.
Sulík, Richard, podpredseda vlády a minister hospodárstva SR (2022-06-22):
Dobrý deň, dámy a páni, ja viem, že toto je veľmi neobvyklý krok, je to celé moja vina, ale poslanec Kremský má ešte jeden krátky pozmeňujúci návrh do zákona o energetike. Je to aproximácia smernice Európskej únie. Ten bod je dobrý, my s ním súhlasíme. Došlo k nedorozumeniu, lebo mal byť v tom spoločnom veľkom návrhu, nebol, tak, prosím vás, odpustite mi a poprosil by som Petra Kremského, aby tento pozmeňovací návrh predniesol.
Grendel, Gábor, podpredseda NR SR (2020-11-24):
Ďakujem pekne. Prerušujem rokovanie o tomto bode programu. Nasledujúcim bodom je druhé čítanie o návrhu poslancov Národnej rady Slovenskej republiky Radovana Kazdu, Petra Kremského, Anny Zemanovej a Jarmily Halgašovej na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov . Návrh zákona má parlamentnú tlač 289, spoločná správa výborov má tlač 289a. Dávam slovo pánovi poslancovi Radovanovi Kazdovi, aby návrh zákona odôvodnil.
Matovič, Igor, poslanec NR SR (2012-06-26):
Pani poslankyňa Žitňanská, chlpy sa mi ježili, keď ste spomínali to, že viackrát ste hovorili s pánom ministrom Maďaričom súčasným, aj teda v minulom volebnom období a že nebol ochotný zmeniť toto ustanovenie. Takisto sa mi chlpy ježia, keď hovoríme o ministrovi Krajcerovi, ktorý rok a pol túto problematiku mal na starosti, že za rok a pol nebol schopný urobiť jednoduchú zmenu vo vyhláške. Mne z toho nevyplýva nič iné, ibaže obidvaja títo ministri sledovali záujem niekoho iného a nie záujem rodín na Slovensku, ktoré majú malé deti, ktoré pozerajú cez deň nevhodné programy. Pevne verím, že v súlade s novou politickou kultúrou strany SMER pán minister Maďarič v tejto veci konať bude.
Grendel, Gábor, poslanec NR SR (2023-12-08):
Ďakujem veľmi pekne a ďakujem za vystúpenie pani poslankyni Remišovej. Možnože ľudia, ktorí nás sledujú, si kladú otázku, prečo vystupuje napríklad pani poslankyňa Remišová k téme environmentálnych záťaží, a tá odpoveď je veľmi jednoduchá a podľa mňa to treba povedať pravdivo. Samozrejme, na jednej strane to vystúpenie bolo k téme a bolo k veci, ale to, čo vidíme, je klasická poctivá opozičná parlamentná obštrukcia. A cieľom tejto klasickej poctivej parlamentnej opozičnej práce, cieľom tejto práce je to, aby sme oddialili zvalcovanie spravodlivosti, ktoré na nás nachystala vládna koalícia v skrátenom legislatívnom konaní, pretože práve dnes po hlasovaní o jedenástej hodine nám bolo oznámené a koaličnou väčšinou schválené, že ideme prerokovať návrhy na skrátené legislatívne konanie na zmenu trestných kódexov a na zmenu zákona o ochrane oznamovateľov protispoločenskej trestnej činnosti. A my s tým proste nesúhlasíme. A nielen my. Ani rada prokurátorov s tým nesúhlasí, ani Európska komisia s tým nesúhlasí, dokonca vyzvala vládu, aby to nerobila v skrátenom legislatívnom konaní, pretože tie zmeny, ktoré pripravila vláda, majú potenciál ohrozovať právny štát, majú potenciál ohrozovať trestné konania voči páchateľom korupčných trestných činov a iných ekonomických deliktov. Takže áno, aby sme oddialili začiatok o skrátenom legislatívnom konaní, o zvalcovaní spravodlivosti, tak sa prihlasujeme aj k bodom, ktoré možno nie sú primárne našou expertízou, ale robíme to v záujme spravodlivosti. (Potlesk.)
P. Paška, predseda NR SR: (2007-09-18):
(Hlasovanie.) 134 prítomných, 45 za, 7 boli proti, 63 sa zdržalo, 19 nehlasovalo. Konštatujem, že sme uvedený návrh zákona nepostúpili do druhého čítania. Ďakujem pekne, pán spravodajca. Tým sme odhlasovali, dámy a páni, tri prerokované body programu 13. schôdze. Budeme pokračovať v prerokovaní programu v prvom čítaní o návrhu poslancov Národnej rady Slovenskej republiky Daniela Lipšica a Gyulu Bárdosa na vydanie zákona o trestnej zodpovednosti právnických osôb a o zmene a doplnení niektorých zákonov . Je to tlač 389. Pán poslanec Lipšic uvedie uvedený návrh. Potom sa pripraví pán spravodajca pán poslanec Miššík. Nech sa páči, ešte, pán poslanec, poprosím vás chvíľočku. Pán poslanec Korba. Omyl? Dobre, nech sa páči, pán poslanec.
Šeliga, Juraj, podpredseda NR SR (2021-01-14):
Prosím, prezentujme sa a hlasujme.
Kyselica, Lukáš, poslanec NR SR (2023-06-15):
Vďaka, pán predseda, kolegyne, kolegovia, v rozprave vystúpili štyria poslanci. Pozmeňujúce návrhy podali poslanci Svrček, Viskupič a Vetrák. Vzhľadom na to, že viacerí poslanci vzali späť svoje podpisy pod podanými pozmeňujúcimi návrhmi poslancov Svrčeka a Vetráka, považujú sa za vzaté späť a nebudeme o nich hlasovať. Informácia neobsahuje žiadne pozmeňujúce návrhy. Pristúpime preto k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu, ktorý podal poslanec Viskupič.
Kuriak, Milan, poslanec NR SR (2022-10-19):
Ďakujem. Vážený pán predsedajúci, vážené panie poslankyne, vážení páni poslanci, v súlade s § 73 o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, skončil som, prosím, otvorte rozpravu k uvedenému návrhu zákona.
R. Madej, poslanec: (2006-09-05):
Ďakujem pekne.
Blanár, Juraj, podpredseda NR SR (2021-06-23):
Ďakujem, pán spravodajca. Otváram všeobecnú rozpravu. Konštatujem, že do rozpravy sa prihlásila písomne jediná pani poslankyňa, pani poslankyňa Katarína Hatráková, ktorej udeľujem slovo. Potom dám možnosť prihlásiť sa ústne do rozpravy. Pani poslankyňa nezastupuje poslanecký klub, takže je prihlásená sama za seba. Dvadsať minút máte na svoje vystúpenie. Nech sa páči.
Dubéci, Martin, poslanec NR SR (2024-01-16):
Ďakujem za slovo, pán predsedajúci. Ja ďakujem aj pani poslankyni Turčanovej za jej príhovor. Ona však zvolila taký pokojnejší štýl, čo ja vlastne oceňujem a skúšame tu vlastne rôzne štýly, aj ostrejší, pokojnejší, vecný, alegorický, neviem aký, ale jedno, žiaľ, to stále vedie k rovnakému výsledku, že nemáme akúkoľvek odpoveď z druhej strany a ja, neviem, už je to také aj trápne mi to opakovať, ale ja žasnem nad tým, že my sme schopní rokovať ako už niekoľko týždňov a nemať jednu odpoveď o tom, jeden argument, jeden nejaký fakt alebo také slovo z tej druhej strany, lebo, lebo je to naozaj neuveriteľné. Viete, ja sa obzvlášť bavím, že keď potom, samozrejme, v tých sebavedomých vystúpeniach v televíznych diskusiách rôznych predstaviteľov vládnej väčšiny počúvam o tom, ako toto je najlepšia diskusia, najostrejšia, či nie najdlhšia, najhĺbavejšia diskusia o zákone, že čo sa vlastne sťažujeme. To si snáď robia kolegovia srandu. To si naozaj snáď robia kolegovia srandu, že si myslia, že diskusia spočívať v tom, že my tu budeme rozprávať. My sme pripravení diskutovať, my tu hovoríme argumenty na ix spôsobov, ako som to spomenul. A z druhej strany tu nikto nenaberie odvahu ani niečo povedať. A ja musím povedať, že teda ja som predseda poslaneckému klubu nášho, ja viem, že čo to je asi stranícka klubová disciplína, ale musím povedať, že to ja si neviem predstaviť, že by som ako takých trpezlivých kolegov mal, ktorí by to takto, ako toho bobríka mlčanlivosti ťahali, ako to ťahajú kolegovia z druhej strany. To je naozaj ako všetko česť, že, páni predsedovia z vládnej väčšiny, dobre to robíte, lebo to mlčanie, to, to sa len tak často nevidí. Takže možno, možno to zvážme, že či by sme to mohli robiť inak. Ďakujem pekne.
Žiga, Peter, podpredseda NR SR (2024-04-30):
Pán poslanec Glück.
M. Číž, podpredseda NR SR: (2009-06-25):
Ako ďalšia v rozprave vystúpi pani poslankyňa Jarmila Tkáčová. Pripraví sa pani poslankyňa Sabolová. Procedurálny návrh – pani poslankyňa Sabolová. Poprosím návrh na hlasovanie a potom odôvodnenie.
Kresák, Peter, poslanec NR SR (2019-10-22):
Ďakujem pekne, nebudem, samozrejme, dlho reagovať, pretože ja súhlasím s tými poznámkami, ktoré odzneli od všetkých troch kolegov. Možno akurát by som troška polemizoval s tou zložitosťou, ktorú spomenul kolega Dostál a čiastočne aj kolega Klus, tou zložitosťou toho systému, ktorý som hovoril. Myslím si, že pre bežného občana nie je absolútny problém pochopiť, že či je Jožo moja jednotka, Fero moja dvojka a Hanka moja trojka ako, ale dobre. A k poslednému kolegovi Laurenčíkovi, má pravdu, áno, koalícia je pri moci, mohla to zmeniť. Ja môžem iba povedať, že som dvíhal svoj hlas proti zmene, ktorá prešla, a že som hovoril takisto nahlas o tej zmene, o ktorej si myslím, že by mala prejsť, no nebol som vyslyšený. Takže vidieť, aj v tej koalícii to niekedy nie je med lízať. Iba toľko, ďakujem. (Povedané s pobavením.)
P. Paška, predseda NR SR: (2008-09-09):
Takže začneme tlačou 723, to je vládny návrh zákona, ktorým sa menia a dopĺňajú niektoré zákony v pôsobnosti Ministerstva vnútra Slovenskej republiky v súvislosti so zavedením meny euro v Slovenskej republike , je to tlač 723. Nech sa páči.
Mičovský, Ján, poslanec NR SR (2015-10-01):
Ďakujem za slovo. Vážená pani podpredsedníčka Národnej rady, kolegyne, kolegovia, vážení občania, začnem atypicky tým, čo býva uvedené na konci zákona. Dátum jeho účinnosti. V tomto prípade sme navrhli spolu s mojimi predkladateľmi pánom poslancom Kadúcom a Hraškom, aby deň začatia účinnosti tohto zákona bol 6. marec 2016. Šiesty marec 2016 je prvý deň, ktorý nasleduje po dátume, po predpokladanom dátume volieb do Národnej rady Slovenskej republiky v budúcom roku. Je to nielen prvý deň nového siedmeho volebného obdobia, ale, som presvedčený, že aj posledný deň trpezlivosti tejto krajiny k tomu, aby takýto zákon mohla si dovoliť ešte nemať. Aký je to zákon? Je to zákon, ktorý sme už predkladali niekoľkokrát, a predkladáme ho opäť s úpenlivým presvedčením, že táto krajina ho naozaj potrebuje. Je to zákon, ktorý hovorí o tom, akým spôsobom sa majú dostávať ľudia do štátnych orgánov, teda do orgánov, ktoré majú istú účasť štátu, akým spôsobom majú byť títo ľudia odmeňovaní a akým spôsobom majú zodpovedať za výkon svojich funkcií. Je to neuveriteľné, ale my tieto tri základné atribúty nemáme v štátnom systéme riešené a dôsledky, dôsledky tu máme veľmi rukolapné. Ja o nich budem rozprávať v rozprave, do ktorej sa hlásim ako prvý. Toľko na úvod.
B. Bugár, podpredseda NR SR: (2005-09-21):
(Hlasovanie.) Prítomných je 78 poslancov, za 75, zdržali sa 3. Konštatujem, že sme postúpili návrh zákona do druhého čítania. Nech sa páči. J. Cuper, poslanec: Pán predsedajúci, my to vydržíme o tých dvoch menej, horšie by to bolo s SMK a vládnou koalíciou.
Hrnčiar, Andrej, podpredseda NR SR (2017-04-07):
Poslankyňa Zimenová.
A. Belousovová, podpredsedníčka NR SR: (2008-04-09):
A slovo má pán poslanec Slafkovský, nech sa páči.
Matejičková, Zuzana, poslankyňa NR SR (2023-12-22):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Dej, Dávid, poslanec NR SR (2024-02-07):
Ďakujem pekne za slovo. Kolega Prostredník, ďakujem veľmi pekne za tvoj stručný, ale veľmi výstižný prejav, a ty si v ňom hneď v úvode spomenul, že sila spoločnosti sa meria tým, ako sa dokáže postaviť na stranu tých najslabších. Tak ja som si spomenul počas tohto citátu, ako jedna z koaličných strán, konkrétne strana HLAS, mala na bilbordoch po celom Slovensku, že iba silný štát pomáha ľuďom. No tak zabudli dodať, že našim ľuďom. To im tam asi vypadlo na tom bilborde, a to naozaj odzrkadľuje aj to, ako vlastne celá táto trestná novela, či už ako procesne je v tom parlamente, alebo teda obsahovo. My sme mali včera tú príležitosť, už to tu bolo spomínané, sa stretnúť s konopnými väzňami, ktorí tri roky v nehumánnych podmienkach, áno, súhlasím, v nehumánnych podmienkach boli zavretí vo väzbe, nikomu neublížili, nijako na tom nezbohatli a jednoducho táto novela pozmeňujúcim návrhom ešte viac im pridá na treste aj napriek tomu, že nikomu neublížili a toto vás absolútne nezaujíma. Ale to, že ľudia, ktorí sú predmetom trestného stíhania, si sami napíšu novelu Trestného zákona, ktorú nie sú schopní ani obhájiť, lebo s nami nediskutujú, a to, že si dajú dve-tri tlačovky alebo napíšu nejakú brožúru, ktorá by mne neprešla ani ako seminárna práca na vysokej škole, sa tvária, že je všetko v poriadku. Ďakujem pekne.
Glváč, Martin, podpredseda NR SR (2016-06-17):
Pán poslanec Dostál.
Pčolinský, Peter, podpredseda NR SR (2023-05-09):
O slovo požiadal navrhovateľ.
B. Bugár, podpredseda NR SR: (2003-07-03):
Otváram rozpravu o tomto bode programu a pýtam sa, či sa hlási niekto do rozpravy. Pán poslanec Hopta ako jediný. Končím možnosť sa prihlásiť ústne do rozpravy. Nech sa páči, máte slovo. I. Hopta, poslanec: Vážený pán predsedajúci, vážení páni ministri, vážené dámy, vážení páni, je mi ľúto, že rozhodujeme o takej dôležitej otázke, ako je predĺženie pobytu príslušníkov našej armády v zahraničí, a táto sála je de facto prázdna. Čiže nemáme záujem nejako sa touto otázkou v podstate zaoberať a viac-menej berieme na vedomie, o čom vláda rozhodla. Klub poslancov Komunistickej strany Slovenska nepodporuje vyslanie našej jednotky, resp. predĺženie jej pobytu, a nepodporujeme to z viacerých dôvodov. Myslíme si, že nie sú na to politické dôvody, pretože svojím spôsobom tieto jednotky sa podieľajú na okupácii suverénnej krajiny, krajiny, ktorá má síce problémy, ale podľa nášho názoru si dokáže vyriešiť možno aj sama, resp. už samotný názov Trvalá sloboda hovorí o tom, že nejde, síce navonok je to o slobode, ale v skutočnosti ide o okupáciu. Potom niekedy sa stáva, že máme obavy, či náhodou teroristi z týchto krajín nenapadnú, alebo nemôžu spôsobiť nejaké problémy aj na území Slovenskej republiky. Ale pýtam sa: Nezadávame im sami príčinu na to, že vysielame tam jednotky? Po druhé, hovorilo sa tu o 40 miliónoch korún. Je to síce len na predĺženie pobytu. Ten pobyt stál už dosiaľ niekoľko desiatok miliónov korún. My vieme, že len v Iraku 315 miliónov korún a ďalšie desiatky miliónov korún budú stáť aj na predĺženie tohto pobytu. Čiže ak na jednej strane pán minister financií hľadá všetky možnosti, ako naplniť štátnu kasu, hľadá zdroje, zvyšujeme dane, zvyšujeme rozličné poplatky, koncesionárske atď., tak zrazu v kapitole ministerstva obrany bez problémov sa nájde niekoľko desiatok miliónov korún. Čiže je to aj o tom, aby sme tieto finančné prostriedky podľa môjho názoru uprednostňovali tam, kde sú dôležitejšie. Klub Komunistickej strany Slovenska je presvedčený o tom, že vynaloženie niekoľko desiatok miliónov korún bolo by účelnejšie vynaloženie, ak by boli vynaložené na riešenie existujúcich sociálnych problémov, ktoré v našej krajine bezpochyby sú. Čiže z tohto dôvodu klub za KSS nemôže podporiť a nemôže súhlasiť s tým, aby príslušníci našej armády pôsobili v takej vzdialenej krajine za finančné prostriedky našich daňových poplatníkov, a sme presvedčení, že Národná rada by mala prijať rozhodnutie, že pobyt tejto jednotky nepredĺžiť. Ďakujem za pozornosť. (Potlesk.)
Pčolinský Peter, podpredseda NR SR (2023-02-02):
Pán poslanec Fecko, poprosím vás, môžte ísť aj vedľa. Pán poslanec Fecko, pán poslanec Fecko, dosť to ruší, môžte ísť kľudne vedľa, diskutujte. Pán poslanec, nech sa páči.
Senko, Ján, poslanec NR SR (2013-10-22):
Ďakujem za slovo. Tiež som chcel poukázať na to, na čo poukázal pán predseda Jarjabek. Pán poslanec, škoda, že ste nás s predmetným návrhom neoboznámili aj na výbore, keď sme prejednávali predmetný návrh zákona. Mimochodom, na tomto výbore ste sa naozaj nezúčastnili a pán minister zaujal na výbore stanovisko aj k viacerým problémom, o ktorých ste vo svojom príspevku hovorili. Osobne si nemyslím, že tie kompetencie, ktoré chcete rade navrhnúť, sú správne, to súčasné rozdelenie kompetencií medzi radou a ministerstvom má svoju opodstatnenosť a nesústreďuje právomoci a dodržiavanie zákonnosti len pre jednu inštitúciu. Nebudem hovoriť tiež o návrhu zákona o rozhlase a televízii, ktorý aj za vašej podpory bol schválený, a kde ste do právneho poriadku zakotvili, že rokovanie rady vo veci udeľovania licencií a registrácie retransmisií sú neverejné. Dnes hovoríte trošku ináč, takže môžeme skonštatovať, že to vaše vystúpenie nebolo úprimné a bolo vyslovene účelové.
Galbavý, Tomáš, poslanec NR SR (2011-06-28):
Áno, hex? Nie. (Reakcia z pléna.) Ja som sa prihlásil ako prvý po otvorení rozpravy ústne. (Reakcia z pléna.) Pán poslanec Maďarič to pochopí... (Smiech v sále.)
Blaha, Ľuboš, poslanec NR SR (2013-04-16):
Pani kolegyňa, mňa takisto zarazilo to vaše prirovnanie smrti ľudí v Bostone s legitímnou politikou zamestnanosti, to už naozaj preháňate. Akým spôsobom budete kondolovať teraz v Bostone, že teda vyjadrujem úprimnú sústrasť obetiam teroristického útoku, ktorý je porovnateľný s politikou zamestnanosti na Slovensku – to ako nemyslíte vážne?! To, viete, kolega to naznačil, bol to asi skrat, ale tam ma zase zaráža to, že vy ste to čítali, vy ste to mali pripravené, vy ste si tu úkladne pripravili faux pas takého rozmeru, že po tomto, čo ste teraz povedali, by som už zvažoval ďalšiu účasť na vašom podpredsedníckom poste, lebo to je naozaj urážka obetí, obetí v Amerike. No a druhá vec, ktorá ma zarazila, tá už nie je vašou vinou, ale vinou celej opozície alebo jej veľkej časti. Váš príhovor počúvalo šesť ľudí, ak odrátam OĽaNO, ktorí tu sú komplet, šesť ľudí ľudovej platformy vrátane liberálov zo SaS, šesť ľudí vrátane predsedu Figeľa, ktorý tu byť musí, čiže päť. Päť ľudí zaujal váš, váš úžasný príhovor. A, viete, keď počúvam potom o tom, aká úprimná snaha opozície tu je riešiť zamestnanosť, nezamestnanosť a potom si to príde vypočuť päť ľudí, to je jedno veľké, veľké farizejstvo. Ďakujem.
Blaha, Ľuboš, podpredseda NR SR (2024-01-24):
Tiež tu to nie je procedurálny návrh, takže skúsme, návrh... (Reakcia z pléna.) Dobre, chceli ste zaútočiť nejakým spôsobom na ministra, toto tu pripúšťať nebudeme, poprosím teraz pána poslanca Richarda Sulíka, takisto návrh, odôvodnenie, písomne. Ďakujem.
Sulík, Richard, predseda NR SR (2011-09-13):
Pán poslanec Kalist.
P. Paška, predseda NR SR: (2007-10-29):
Teraz do rozpravy je prihlásený pán predseda výboru Novotný.
Ľ. Mušková, poslankyňa.: (2007-10-18):
Dá sa povedať, že pani riaditeľka napriek tomu, že menila štruktúru vysielania, veľmi dobre vedela, čo robí, pretože ak ste, pani poslankyňa, povedali, že chodila prosiť na ministerstvo kultúry  peniaze na vysielanie Patrie, ktorú preložila na stredné vlny, musím vám povedať tajomstvo, že toto preloženie Patrie bolo účelové práve kvôli tomu, aby vytĺkla ďalšie peniaze z ministerstva kultúry, lebo vieme, že je to vysielanie pre minšiny. Je to verejné tajomstvo. Takže ja teraz už aj chápem to vystúpenie pána poslanca Minárika, ktorý vyjadril obavy z ovplyvňovania a vlastne v tom kontexte, čo som povedala, je jasné, že zrejme ovplyvňujete len SRo, kým Slovenská televízia je nezávislá.
Rajtár, Jozef, poslanec NR SR (2018-02-14):
Ďakujem. Rád by som opravil hlasovanie č. 186 (tlač 834). Zariadenie vykázalo „N“ a správne má byť „za“.
Madej, Róbert, poslanec NR SR (2011-09-14):
Ďakujem pekne, pán predsedajúci. Vážený pán podpredseda parlamentu, ja by som sa chcel pridať k vám s tým počudovaním, ako je to možné, že pán podpredseda vlády Ivan Mikloš pravdepodobne nevie reálne ceny nájmov v Košiciach. Mýli si priemernú cenu 10 eur za meter štvorcový s cenou, ktorá sa bežne na trhu pohybuje, 6,5 a ešte to dokáže svojím spôsobom aj obhajovať. Stačí si pozrieť niektoré internetové stránky, kde sa veľmi jednoducho priemerne znalý človek, ktorý vie čítať a písať, dozvie, že je veľké množstvo ponúk na prenájom kancelárskych priestorov v Košiciach za oveľa-oveľa nižšiu cenu, ako je 10 eur za meter štvorcový. Dovolím si len citovať niektoré kancelárske priestory. Napríklad na ulici Popradská v Košiciach za 6,36 eura za meter štvorcový, na ulici Werferova v Košiciach za 6,35 až do 9 eur za meter štvorcový, na ulici Učňovská v Košiciach za 4,60 za meter štvorcový, na ulici Štúrova v Košiciach za 7,29 eura za meter štvorcový a to je absolútne centrum. Ja si myslím, že toto dostatočne dokazuje, že pán Ivan Mikloš nielen nevie ceny nájmov v Košiciach, ale zakrýva stranícky klientelizmus vyšitý ako krištáľová guľa. Ďakujem pekne.
Kotleba, Marian, poslanec NR SR (2021-05-28):
Pani kolegynka Šuteková, ja ďakujem za vaše vystúpenie. A ja sa musím priznať, že ja som vás doteraz nejako veľmi neregistroval, a o to viac som pozitívne prekvapený týmto vaším vystúpením. A možno, že ak sa viac takýchto hlasov nájde, tak teoreticky pri nejakých vhodných konšteláciách alebo vhodnej konštelácii by toto uznesenie aj mohlo byť schválené, čo by bolo určite veľmi dobré. A bol by to signál aj pre tých slovenských europoslancov, aby sa zamysleli nad svojou prácou a nad tým, akým spôsobom bojujú za práva Slovenskej republiky v Bruseli, veď preto ich tam, na to ich tam teda ľudia zvolili a poslali. Ďakujem pekne ešte raz.
Glváč, Martin, podpredseda NR SR (2017-04-06):
Pán poslanec Vašečka.
Pellegrini, Peter, predseda NR SR (2024-02-08):
Prezentujme sa a hlasujme o bode 236 druhého pozmeňovacieho návrhu pána poslanca Galka. (Hlasovanie.) Prítomných 124 poslancov, za 13, proti 78, 31 sa zdržalo, 2 nehlasovali. Tento bod sme neschválili.
Z. Horváth, poslanec: (2007-07-02):
Výbor Národnej rady Slovenskej republiky pre sociálne veci a bývanie ako gestorský k vládnemu návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a ktorým sa menia a dopĺňajú niektoré zákony, podáva Národnej rade Slovenskej republiky v súlade s § 79 ods. 1 zákona o rokovacom poriadku Národnej rady Slovenskej republiky v znení neskorších predpisov túto spoločnú správu výborov. Národná rada Slovenskej republiky uznesením č. 375 z 15. mája 2007 pridelila vládny návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a ktorým sa menia a dopĺňajú niektoré zákony, na prerokovanie týmto výborom Národnej rady Slovenskej republiky: ústavnoprávnemu výboru, výboru pre hospodársku politiku, výboru pre sociálne veci a bývanie, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre zdravotníctvo. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady pre sociálne veci a bývanie a Výbor Národnej rady Slovenskej republiky pre zdravotníctvo. Výbory Národnej rady Slovenskej republiky, ktoré návrh prerokovali, prijali 10 doplňujúcich a pozmeňujúcich návrhov, o ktorých gestorský výbor navrhuje hlasovať nasledovne, o bodoch 1, 2, 4 a 6 spoločne s návrhom schváliť ich a o bodoch 3, 5, 7, 8, 9, 10 osobitne bez zaujatia stanoviska gestorského výboru. Pán predsedajúci, skončil som, otvorte, prosím, rozpravu.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 103, proti 1, zdržalo sa 26, nehlasoval 1. Konštatujem, že bod č. 2 zo spoločnej správy sme schválili. Nech sa páči. J. Malchárek, poslanec: Ďakujem. Tým sme odhlasovali všetky body spoločnej správy. Prosím, aby ste dali hlasovať o jedinom pozmeňujúcom a doplňujúcom návrhu, ktorý som predložil v rozprave ja.
Kollár, Boris, predseda NR SR (2020-04-30):
Prosím, prezentujme sa a hlasujeme. (Hlasovanie.) Prítomných 141 poslancov, za 49 hlasovalo, proti 90, zdržali sa 2, nehlasovali žiadni. Neschválené. Konštatujem, že sme tento návrh neschválili. Teraz vás prosím, pán spoločný spravodajca, aby ste uviedli hlasovanie o časti A o časti B návrhu uznesenia, ktorým Národná rada schvaľuje Programové vyhlásenie vlády a... (Reakcia spravodajcu.) Aha, pardon, nech sa páči.
Muňko, Dušan, poslanec NR SR (2014-11-09):
Pani poslankyňa, ja si vážim slová a mám úctu ku každej žene. Vyprosujem si, aby ste tu pomenovali, že sme potomkovia bírešov. Ja som mal tiež výhrady, keď ste boli veľvyslankyňa v Rakúsku a musel som vás zachraňovať aj s pánom Banášom. Alebo keď ste bola veľvyslankyňa v Poľsku, mal som určité výhrady. Nikdy som ich netlmočil, ani dneska by som ich nebol tlmočil nahlas, ale nenechám sa urážať. Počas celej tejto schôdze počúvam samé urážky. Ak máte dostatok dôkazov, máte možnosť podať trestné oznámenia. Len zabúdate na jednu vec, že zdravotníctvo nastavil niekto druhý, nie SMER, nastavil ho váš bývalý minister Zajac. A ideme v tom ďalej tak, ako nastavil Kaník reformu sociálnych vecí, takisto ako ona bola nastavená, školská reforma. Zamyslite sa nad vecami a buďme aspoň trošku kritickí k sebe a slušní k sebe, nič od vás iné nechcem. Ďakujem.
Pellegrini, Peter, predseda NR SR (2015-03-17):
Vážené panie poslankyne, vážení páni poslanci, budeme pokračovať v prvom čítaní o návrhu poslancov Přidala, Brocku, Mikuša na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby, tlač 1398. Budeme pokračovať v prerušenej rozprave. Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Jediným prihláseným je pán poslanec Viskupič. Nech sa páči, prosím, vystúpte. Poprosím navrhovateľa, aby zaujal miesto. Poprosím jedného, pán poslanec Přidal, Brocka alebo Mikuš, aby niekto z vás zaujal miesto navrhovateľov, nakoľko prerokovávame váš bod. A nech sa páči, pán poslanec Viskupič, máte slovo. (Pokračovanie v rokovaní v prerušenej rozprave o návrhu poslancov Národnej rady Slovenskej republiky Alojza Přidala, Júliusa Brocku a Jozefa Mikuša na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 1398.)
Mikloško, Jozef, poslanec NR SR (2014-11-09):
Ďakujem. Lojzo Hlina mi pripomenul november ´89, a teda už nebude viac príležitostí asi k tomu niečo povedať, tak dovoľte pár slov. Bol to skutočne zázrak, keď sa ľudia úplne rôznych názorov zjednotili a pár nádherných mesiacov vydržali spolu. Bez novembra by nebolo ani pádu komunizmu, ani našej samostatnosti, ani vstupu do Európskej únie. Pamätáte sa vtedy, keď 200 rokov po útoku na Bastilu konečne začalo to aj u nás? Napriek všetkému, čo tu dnes máme a za to sme všetci vinní a zodpovední, november ´89 sa stal skutočne zázrakom, lebo vtedy komunizmus skončil na smetisku dejín. Nežná revolúcia bola nádherná, ale naivná a nedôsledná. Mala svojich víťazov, ale nemala porazených. A upozornila nás na to, a to zdôrazním dneska, že sloboda sa nezíska nikdy natrvalo, treba o ňu denne bojovať, lebo ináč ju stratíme zasa nadlho. Ale odkaz novembra, a to chcem tiež podčiarknuť, bol, že nechceme násilie, a to platí aj dnes. Ja som s pár ľuďmi hovoril, veľmi zaslúžilými, v posledných dňoch, napríklad citujem Antona Srholca, Ruda Dobiáša, ktorí boli dlhé, dlhé roky v base, prakticky krásnu svoju mladosť. Tono Srholec: „Som vďačný novembru a Bohu, pretože viem, že dnes zomriem v slobode.“ A Rudo Dobiáš, spisovateľ, basista veľký: „November bol pre mňa najšťastnejšie chvíle života, vtedy som od dojatia plakal.“ Ja by som to tiež pripomenul, aj keď zdôrazňujem, že odkaz novembra sa doteraz ešte neuskutočnil, a je teda na nás ho uskutočniť v budúcnosti.
Jahnátek, Ľubomír, minister pôdohospodárstva a rozvoja vidieka SR (2013-10-18):
Ďakujem pekne, vážená pani predsedajúca. Vážené panie poslankyne, páni poslanci chcem vám z tohto miesta poďakovať za aktívny prístup k tomuto vládnemu návrhu zákona, najmä v tom, že ste po vnútrokomunitárnom pripomienkovacom konaní doplnili niektoré spresňujúce požiadavky Európskej komisie. Verím, že po jeho prijatí budú vytvorené dobré podmienky na uvádzanie pomocných prípravkov v ochrane rastlín na trhu, podmienky ich používania, skúšania ich účinnosti a ich kontrolu. Vážená pani predsedajúca, pani poslankyne, páni poslanci, vzhľadom na to, že prijatím navrhovaného zákona sa zosúladí uvádzanie pomocných prípravkov v ochrane rastlín na trh a ich používanie so zásadami obozretnosti a prevencie pri ochrane zdravia ľudí, zdravia zvierat a životného prostredia, dovoľujem si vás požiadať o jeho prerokovanie a schválenie. Ďakujem za pozornosť.
Zahorčák, Viliam, poslanec NR SR (2022-04-28):
Ďakujem pekne za slovo, vážený pán predsedajúci. Vážený pán poslanec Blanár, viackrát to dnes už zaznelo a povedal si to aj ty vo svojom vystúpení, že dnešné rokovanie, dnešný bod, o ktorom hovoríme, nie o trestnom stíhaní Roberta Fica. Dnes je to výlučne o jeho umlčaní. My keď budeme hlasovať, nebudeme hlasovať o jeho stíhaní či nestíhaní. My budeme rozhodovať, či ho vydáme do možnej kolúznej väzby, aby nemohol ktovie na ako dlho hovoriť nič, aby nemohol na zatiaľ neznámy čas uplatňovať svoj poslanecký mandát, aby nemohol zvolávať tlačovky, protestné mítingy, aby teda nemohol robiť nič z toho, čo robí opozičný politik, opozičný líder, aby skrátka nemohol sa verejne prezentovať. No prečo? No jednoznačne preto, lebo sa toho, páni z vládnej koalície, páni a dámy, bojíte. Bojíte sa, že to vaše veľmi pochybné vládnutie by mohlo skôr, ako by ste si to priali, skončiť. Bojíte sa toho, že ľudia vám už nikdy a vďaka tomu dôveru nedajú. A potrebujete z lídra opozície urobiť zločinca, zločinca, pretože tento scenár sa vám už raz osvedčil. Dnes sú už však ľudia vyspelejší a vy ste čitateľnejší. Dnes sa už vie, že oni... že vy takí čistí, na akých sa robíte, nie ste. A myslím si, že ľudia vám už viac tej dôvery, po ktorej tak túžite, nevyslovia.
Bugár, Béla, podpredseda NR SR (2010-12-14):
Ďakujem. Otváram rozpravu. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. A prerušujem rokovanie o tomto bode programu. Ďakujem aj pánovi predsedovi. Nasleduje teraz prvé čítanie o vládnom návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov (tlač 152). Prosím teraz ministra vnútra Daniela Lipšica, aby vládny návrh zákona uviedol.
P. Paška, predseda NR SR: (2009-02-10):
S faktickou poznámkou sa hlási pani poslankyňa Nachtmannová. Končím možnosť sa prihlásiť s faktickou poznámkou.